《茶山赠叶山主》
明代·释今回

元度曾闻爱学顽，情同支遁共青山。长因结屋依云际，便拟禅心出世间。

坐石月窥人外白，枕流泉落梦初閒。雷峰尚有商量处，那得迟君一掩关。

作者简介：今回，字更涉。东莞人。侍郎王应华仲子，原名鸿暹，字方之。诸生。其父与天然禅师为法喜之交，回少闻道妙。清圣祖康熙四年（一六六五），在雷峰落发受具，执侍左右，随师住丹霞，寻升记室。一日过溪，褰裳就涉，至中流遇江水暴涨，漂没巉石之下。清光绪《广州府志》卷一四一有传。